cyanic-selkie/wikianc huggingface dataset:
ლუიზიადის არქიპელაგი
გეოგრაფია
მინი|ლუიზიადის არქიპელაგის ხედი კოსმოსიდან ლუიზიადის არქიპელაგი წარმოადგენს ათი დიდი ვულკანური კუნძულების ჯგუფს, გარშემორტყმული მარჯნის რიფებით, და კიდევ დაახლოებით 90 უფრო მცირე მარჯნის კუნძულებს, რომლებიც მდებარეობენ დაახლოებით 200 კმ-ით სამხრეთ-აღმოსავლეთით კუნძულ ახალი გვინეიდან. აექიპელაგი გადაჭიმულია 105 კმ მანძილზე ჩრდილოეთიდან სამხრეთისაკენ და 420 კმ-ზე აღმოსავლეთიდან დასავლეთისკენ, რომელსაც უკავია დაახლოებით 26 ათასი კმ² ზღვის სივრცე სოლომონის ზღვის ჩრდილოეთსა და მარჯნის ზღვის სამხრეთს შორის. არქიპელაგი მთაგორიანია, სიმაღლე — 806 მეტრი. ლუიზიადის არქიპელაგის ხმელეთის საერთო ფართობი შეადგენს დაახლოებით 1790 კმ²-ს. მათ შორის ყველაზე დიდებია:
ლუიზიადის არქიპელაგზე კლიმატი ნოტიოა, ტროპიკულია, ამიტომ არქიპელაგის კუნძულები დაფარულია ხშირი მცენარეულობით, მათ შორის წვიმიანი ტყეებით. ადგილობრივი ფლორა და ფაუნა განსხვავებულია დიდი მრავალფეროვნებით. გვხვდება რამდენიმე ენდემური სახეობა.
ისტორია
ევროპელთაგან კუნძულები პირველმა აღმოაჩინა ესპანელმა მოგზაურმა ლუის ვაეს დე ტორესმა, 1606 წელს მან აღმოაჩინა არქიპელაგის შემადგენლობაში მყოფი კუნძულები ბასილაკი და ვანატინაი, თუმცა შეიძლება დავუშვათ, რომ მანამდე გაცილებით ადრე არქიპელაგზე იყვნენ მალაელი და ჩინელი ზღვაოსნები. 1768 წელს კუნძულები ხელახლა აღმოაჩინა უკვე ფრანგმა მოგზაურმა ლუი ანტუან დე ბუგენვილმა, რომელმაც კუნძულებს საფრანგეთის მეფის ლუი XV-ის პატივსაცემად დაარქვა ეს სახელი (მან პირველმა აღმოაჩინა კუნძული როსელი). 1793 წელს ლუიზიადის არქიპელაგის გვერდით გაცურა მეორე ფრანგმა მოგზაურმა — ჟოზეფ ბრუნი დ’ანტრკასტომ, რომელმაც აღმოაჩინა არქიპელაგის ზოგიერთი კუნძული, მათ შორის, კუნძული მისიმა. 1849 წელს კუნძულების გვერდით გაცურა კაპიტანმა ოუენ სტენლიმ.
1888 წელს მოხდა ლუიზიადის არქიპელაგის ფორმალური ანექსია ბრიტანეთის იმპერიის მიერ, რომელიც გახდა ბრიტანეთის ახალი გვინეის ნაწილი (1904 წლიდან — პაპუას ტერიტორია ავსტრალიის მმართველობის ქვეშ).
ეკონომიკა
არსებობს ოქროს მცირე საბადოები. გაშენებულია ქოქოსის პალმა. მისდევენ თევზჭერას.
სქოლიო
კატეგორია:პაპუა-ახალი გვინეის კუნძულები
დასავლეთი ტაილანდი
thumb|right|178px|დასავლეთი ტაილანდის რუკა შესაბამისად ექვსი რეგიონის დაჯგუფების სისტემით
დასავლეთი ტაილანდი (เวสเทิร์ประเทศไทย) — რეგიონი ტაილანდში. დასავლეთში ესაზღვრება მიანმარს, ხოლო აღმოსავლეთში ცენტრალურ ტაილანდს.
thumb|left|178px|დასავლეთი ტაილანდის რუკა შესაბამისად ოთხი რეგიონის დაჯგუფების სისტემით
გეოგრაფია
დასავლეთ ტაილანდის რელიეფი ხასიათდება მაღალი მთებით და ღრმა მდინარის ხეობებით. რეგიონი მდიდარია ტყიანი ტერიტორიებით. წყალი და მინერალები ასევე მნიშვნელოვანი ბუნებრივი რესურსებია: აქ აშენდა მრავალი ჯებირები და სამთო მრეწველობა მნიშვნელოვანი ინდუსტრიის დარგია რეგიონში.
ადმინისტრაციული დაყოფა
დასაცლეთ ტაილანდის რეგიონში შედის 5 პროვინცია.
სქოლიო
კატეგორია:ტაილანდის რეგიონები
ჯაკობია
საკუთარი სახელი  ჯაკობია  შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ქილდა
ქილდა — ნასოფლარი ახალქალაქის მუნიციპალიტეტში, სამცხე-ჯავახეთის მხარე. ნასოფლარი მდებარეობს ახალქალაქის პლატოზე, კუმურდოდან 7 კმ-ში, ზღვის დონიდან დაახლოებით 1688 მეტრზე. ნასოფლარად იქცა 1944 წელს, ქილდის მოსახლეობა გადასახლდა ახლოს მდებარე სოფელ ოკამში. ქილდის მეზობელი, უახლოესი სოფლებია: კუმურდო, თმოგვი, ნაქალაქევი.
ნასოფლარში შემორჩენილია X საუკუნის წმინდა ესტატეს სახელობის ეკლესიის ნანგრევები. აქვეა მეგალითური ციხის ნაშთები, მენჰირები, დარანთა სისტემა და შუასაუკუნოვანი ნასახლარები. სოფელში გასული საუკუნის 50-იან წლებამდე სახლობდნენ შემდეგი გვარები: ალელიშვილები, მაღრაძეები, გეგიძეები, ნადირაძეები, მაისურაძეები, ოქროაძეები, ხუციშვილები, მიქელაძეები, სამადაძეები, ხარშილაძეები, კუჭაიძეები, გოგოლაძეები და სხვ.
რესურსები ინტერნეტში
კატეგორია:ახალქალაქის მუნიციპალიტეტის ნასოფლარები
ალიქულუუშაღი
ალიქულუუშაღი (Əliquluuşağı) — სოფელი აზერბაიჯანში, გუბადლის რაიონში.
სოფია (დროკიის რაიონი)
სოფია (Sofia) — სოფელი მოლდოვაში, დროკიის რაიონში. მდებარეობს ზღვის დონიდან 169 მეტრზე. 2004 წლის მონაცემებით, მოსახლეობა 4 823 ადამიანს შეადგენდა.
რესურსები ინტერნეტში
კატეგორია:დროკიის რაიონის სოფლები
თენგიზ ჩაჩავა
თენგიზ ჩაჩავა (დ. 7 აპრილი, 1947) — ქართველი პოლიტიკოსი.
დაამთავრა თბილისის ვანო სარაჯიშვილის სახელობის სახელმწიფო კონსერვატორია. 1976 წელს დაამთავრა კონსერვატორიის ასპირანტურა, 1975-1978 წლებში იყო თბილისის პედაგოგიური ინსტიტუტის პედაგოგი, 1978 წლიდან კონსერვატორიის პედაგოგი. დოცენტის მოვალეობის შემსრულებელი. ეროვნულ-ლიბერალური კავშირის გამგეობის თავმჯდომარე. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
რესურსები ინტერნეტში
კატეგორია:დაბადებული 7 აპრილი კატეგორია:დაბადებული 1947 კატეგორია:საქართველოს რესპუბლიკის I მოწვევის უზენაესი საბჭოს წევრები კატეგორია:თბილისის სახელმწიფო კონსერვატორიის კურსდამთავრებულები
ლუის ადრიანო
ლუის ადრიანო დე სოუზა და სილვა (Luiz Adriano de Souza da Silva; დ. 12 აპრილი, 1987, პორტუ-ალეგრი, ბრაზილია) — ბრაზილიელი ფეხბურთელი. ამპლუით თავდამსხმელი, თამაშობს მოსკოვის სპარტაკში. ყველაზე მეტად ცნობილია დონეცკის შახტარში მონაწილეობით, სადაც გატარებული აქვს ცხრა სეზონი. მან კლუბთან ერთად ექვსჯერ მოიგო უკრაინის ჩემპიონატი და უეფას თასი 2008/09. ის არის შახტარის ყველა დროის საუკეთესო ბომბარდირი.
სქოლიო
კატეგორია:დაბადებული 1987 კატეგორია:დაბადებული 12 აპრილი კატეგორია:ბრაზილიელი ფეხბურთელები კატეგორია:ბრაზილიის ნაკრების ფეხბურთელები კატეგორია:ბრაზილიის საფეხბურთო ჩემპიონატის ფეხბურთელები კატეგორია:ინტერნასიონალის ფეხბურთელები კატეგორია:პალმეირასის ფეხბურთელები კატეგორია:დონეცკის შახტარის ფეხბურთელები კატეგორია:მილანის ფეხბურთელები კატეგორია:მოსკოვის სპარტაკის ფეხბურთელები კატეგორია:სერია A-ს ფეხბურთელები კატეგორია:რუსეთის პრემიერ ლიგის ფეხბურთელები კატეგორია:უკრაინის საფეხბურთო პრემიერლიგის ფეხბურთელები
ალფა-ნაწილაკი
ალფა-ნაწილაკი (α-ნაწილაკი) — ჰელიუმის ატომის ბირთვი, რომელსაც გამოასხივებს ზოგიერთი რადიოაქტიური ელემენტი.
კირილოვკა (ფლორეშტის რაიონი)
კირილოვკა (Chirilovca) — სოფელი მოლდოვაში, ფლორეშტის რაიონში. მდებარეობს ზღვის დონიდან 138 მეტრზე. 2004 წლის მონაცემებით, მოსახლეობა 136 ადამიანს შეადგენდა.
რესურსები ინტერნეტში
კატეგორია:ფლორეშტის რაიონის სოფლები
ალფა-ნაწილაკი
ალფა-ნაწილაკი აგრეთვე ნეიტრონების ან დამუხტული ნაწილაკების ზემოქმედებით მიმდინარე ზოგიერთი ბირთვული რეაქციის პროდუქტია. მაგალითად პროტონებით (p) აზოტის ატომის (^{14}N) დაბომბვისას მიიღება ალფა-ნაწილაკი. ალფა-ნაწილაკი მდგრადია და ოთხი ნუკლონისაგან (ორი პროტონისა და ორი ნეიტრონისაგან) შედგება. მისი მასა უდრის 4.00273 მასის ატომურ ერთეულს ანუ 6.644 გ. ელექტრული მუხტი ორი დადებითი ელემენტარული მუხტის ტოლია, სპინი და მაგნიტური მომენტი ნულის ტოლი, ბმის სრული ენერგია 28.11 მეგევ-ია (7.03 მეგევ თითოეულ ნუკლონზე). ალფა-ნაწილაკი ჰელიუმის ატომების ორჯერადი იონიზაციით მიიღება. ნივთიერებაში ალფა-ნაწილაკის შეღწევის უნარი, მისი ენერგიის მაღალი იონიზაციური დანაკარგის გამო მეტად მცირეა. ალფა-ნაწილაკებს იყენებენ ბირთვული რეაქციების, უმთავრესად (\alpha, n) ტიპის რეაქციების ჩასატარებლად, ე. ი. ნეიტრონების ხელოვნურ წყაროებში.
ალფა-ნაწილაკების ნაკადით ორგანიზმის გარეგანი დასხივებისას ზიანდება მხოლოდ კანის შიშველი ადგილები და რქოვანა. ალფა-ნაწილაკების დიდ დოზას შეუძლია გააჩინოს ძნელად მოსაშუშებელი წყლულები. გაცილებით საშიშია ალფა-ნაწილაკით შინაგანი დასხივება. ჰაერით ან საკვებით ორგანიზმში მოხვედრილი \alpha-გამომსხივარი გროვდება ფილტვებში, ღვიძლში, ელენთასა და თირკმლებში. დიდი ნახევარდაშლის პერიოდისა და მაღალი კონცერეგენული აქტიურობის გამო იგი ახდენს ორგანიზმის ხანგრძლივ დასხივებას, რაც იწვევს ქრონიკულ სხივურ დაავადებას და წარმოშობს ავთვისებიან სიმსივნეს.
კვლევის ისტორია
მინი|მარცხნივ|ე. რეზერფორდის ექსპერიმენტი რადიოაქტიური სხივების ფიზიკური ბუნების, წარმოშობის, აგრეთვე, ატომის აგებულების შესწავლაში უდიდესი როლი შეასრულა ინგლისელმა მეცნიერმა ე. რეზერფორდმა. 1903 წელს ე. რეზერფორდმა და ფ. სოდმა გამოთქვეს ჰიპოთეზა, რომ რადიოაქტიური გამოსხივება გამოწვეული იყო რადიოაქტიური ნივთიერების ატომების თავისთავადი დაშლით. ამ ჰიპოთზის თანახმად რადიოაქტიური ელემენტის ატომები, ჩვეულებრივი სხვა ელემენტების ატომებისაგან განსხვავებით, არამდგრადია და ადროთა განმავლობაშითავისთავად იშლება. შემდგომმა გამოკვლევებმა ეს ჰიპოთეზა დაადასტურა.
ე. რეზერფორდმა რადიუმის მცირე ნაჭერი მოათავსა ტყვიის სხეულის ვიწრო ხვრელის ფსკერზე. ხვრელიდან გამოსული სხივები გაატარა B ინდუქციის ერთგვაროვან მაგნიტურ ველში, ხოლო ველიდან გასულ სხივებს დაუხვედრა C ფოტოფირფიტა. ფოტოფირფიტის გამჟღავნებისას აღმოჩნდა, რომ რადიუმი ასხივებდა სამ სხვადახვა ბუნების სხივებს. ამ სხივებს α- (ალფა), β- (ბეტა) და γ- (გამა) სხივები უწოდეს. α- და β-სხივები მაგნიტურ და ელექტრულ ველში იხრება ურთიერთსაწინააღმდეგო მიმართულებით, რაც იმის მაჩვენებელია, რომ ამ სხივების მატარებელ ნაწილაკებს აქვთ სხვადასხვა ნიშნის მუხტები. γ-სხივები მაგნიტურ და ელექტრულ ველში არ გადაიხრება, ამიტომ, ამ სხივებს მატარებელ ნაწილაკებს მუხტი არ გააჩნია.
ე. რეზერფორდმა ზუსტი გაზომვებით დაადგინა, რომ α-ნაწილაკის მუხტი ორჯერ მეტია წყალბადის იონის მუხტზე კ, ზოლო მასა 4-ჯერ მეტი წყალბადის ატომის მასაზე. რადგან α-ნაწილაკის თვისება ახასიათებს მთლიანად იონიზირებულ ჰელიუმის ატომს (ჰელიუმის ატომს, რომელმაც ორივე ელექტრონი დაკარგა), ამიტომ, რეზერფორდის დასკვნით α-ნაწილაკი წარმოადგენდა ჰელიუმის ატომის ბირთვს. აღმოჩნდა, რომ α-ნაწილაკები რადიუმიდან ამოდიან დაახლოებით 15000 კმ/წმ სიჩქარით. ცხადია, α-ნაწილაკს ექნება საკმარისად დიდი კინეტიკური ენერგია. მიუხედავად ასეთი დიდი კინეტიკური ენერგიისა α-ნაწილაკები 0.1 მმ სისქის ალუმინის ფირფიტაში მთლიანად შთაინთქმება. საქმე იმაშია, რომ ასეთი სისქის ფირფიტა შეიცავს „ატომურ ფენას“. ცხადია, α-ნაწილაკის ასეთი დიდი რიცხვის „ატომურ ფენაში“ გავლისას მოუხდება ატომებთან მრავალჯერადი დაჯახება, ჰკარგავს თავის კინეტიკურ ენერგიას და რჩება ნივთიერებაში.
რესურსები ინტერნეტში
კატეგორია:ბირთვული ფიზიკა კატეგორია:რადიოაქტიურობა კატეგორია:ბოზონები კატეგორია:გამოსხივება
სრედნა-გორა
სრედნა-გორა, ანტიბალკანები (Средна гора) — ქედი ცენტრალურ ბულგარეთში, იმიერბალკანების ქვაბულებსა და ზემო თრაკიის დაბლობს შორის. გადაჭიმულია 285 კმ-ზე, მაქსიმალური სიგანე 50 კმ. უმაღლესი წერტილია გოლიამ-ბოგდანი (1604 მ). ქედი იყოფა სამ: დასავლეთ, ცენტრალურ და აღმოსავლეთ ნაწილად. აგებულია კრისტალური ქანებით, ქვიშაქვებით და კირქვებით. აქვს ბრტყელი მწვერვალები. სამხრეთი კალთები შედარებით დამრეცია, ჩრდილოეთი კალთები ციცაბო. არის სპილენძის მადანი, მინერალური წყლები, კურორტები. ბალნეოლოგიური კურორტებიდან აღსანიშნავია: ჰისარია, პაველ-ბანია, სტარა-ზაგორა. კალთები შემოსილია მუხნარითა და წიფლნარით.
რესურსები ინტერნეტში
კატეგორია:ბულგარეთის ქედები
ბექა იმერლიშვილი
ბექა იმერლიშვილი (დაბადების თარიღი უცნობია, გარდაბანი) — ქართველი სპორტსმენი (სამბო). ევროპის ჩემპიონატის ბრინჯაოს მედლის მფლობელი. ეს ჩემპიონატი ჩატარდა 2011 წელს, სოფიაში (ბულგარეთი).
რესურსები ინტერნეტში
კატეგორია:გარდაბნის მუნიციპალიტეტი კატეგორია:პიროვნებები გაურკვეველი დაბადების თარიღით
თბილისის შემოსავლელი გზა
თბილისის შემოსავლელი გზა — საავტომბილი გზა, რომელიც იწყება დაბა ზაჰესიდან და თბილისი-წითელი ხიდის საავტომობილო გზის მე-18 კმ-ზე მთავრდება. აიგო ტრანზიტული ტრანსპორტის გასატარებლად. გზის საერთო სიგრძეა 49 კმ. მშენებლობა 1982–1987 წლებში მიმდინარეობდა. სოფელი გლდანის ტერიტორიაზე, ღრმა ხევზე, 549 მ სიგრძის ესტაკადა ააშენეს. გზაზე 12 სახიდე გადასასვლელი და გზაგამტარია (საერთო სიგრძე —1075 მ.) განლაგებული. შემოსავლელი გზის სავალი ნაწილი დაფარულია ასფალტბეტონის საფარით, საერთო განფენილობაა 370 ათ. მ². თბილისში შემოსავლელი გზის მშენებლობა ძირითადად საქართველოს საავტომობილო გზების სამინისტრომ (მინისტრი — ბორის სარალიძე) და ტრესტმა „საქჰიდროენერგომშენმა“ (მმართველი - მ. ცისკარიშვილი) შეასრულა.
ლიტერატურა
კატეგორია:გზები
ყაზახური თეთრთავა ჯიში
ყაზახური თეთრთავა ჯიში — მსხვილი რქოსანი საქონლის მეხორცული მიმართულების ჯიში. გამოყვანილია 1930–40-იან წლებში ყაზახეთის სსრ-ის, ორენბურგისა და ვოლგოგრადის ოლქების კოლმეურნეობებსა და საბჭოთა მეურნეობებში ადგილობრივი საქონლის შეჯვარებით ჰერიფორდული ჯიშის კუროებთან. დამტკიცებულია 1950 წელს. აქვს მაგარი კონსტიტუცია; მკერდი ღრმა და ფართოა, აქვს კარგად განვითარებული ღაბაბი, ზურგი და წელიც ფართოა. ფერად წითელია; თავი, მკერდი, მუცლისა და ფეხების ქვედა მხარე და კუდის ფუნჯი თეთრი; მინდაოსა და გავაზე გვხვდება თეთრი ნიშნები. ფურის ცოცხალი მასაა 520–560 კგ, კუროსი — 900–1100 კგ, სიმაღლე მინდაოში 122–128 სმ და 135–140 სმ შესაბამისად. გამოირჩევა მალმწიფადობით. დაბადების დროს ხბოს ცოცხალი მასა 28–32 კგ-ს შეადგენს, დედისგან მოშორების დროს — 210–230 კგ. 16–18 თვის კუროების ნაკლავის გამოსავალი 62–65%-ია. საყოლად მოუხერხებელია დიდი რქების გამო; რუსეთში ხალასჯიშიანი მოშენების მეთოდით და ხაზოვანი სელექციის გამოყენებით მიიღეს ყაზახური თეთრთავა ჯიშის ურქო ტიპი (სახელმწიფო რეესტრში შევიდა 2002 წელს). მოშენებულია ყაზახეთსა და რუსეთში (უმთავრესად ვოლგოგრადის, ორენბურგის ოლქებსა და ალთაის მხარეში).
ლიტერატურა
კატეგორია:მსხვილი რქოსანი საქონლის ჯიშები
ხაბა
მინიატიურა|ხაბას სერეხი ხაბა — ძველი ეგვიპტის ფარაონი მესამე დინასტიიდან. იგი არ არის მოხსენიებული არცერთ მეფეთა სიაში.
არსებობს ხაბას მმართველობის 11 ძეგლი, რომელზეც შენარჩუნებულია მისი ჰორის სახელი.
ჰიპოთეზები
ხაბა ითვლება მრგვალი პირამიდის შემქმნელად რომელიც მდებარეობს საჰარის გზაზე გიზის მიმართულებით 4 კილომეტრის დაშორებით გიზის სამხრეთით. მრავალი პირამიდა წარმოადგენს დაუმთავრებელ ნაგებობას, რომელიც ერთი მეორეზე მიყოლებით იქმნებოდა უძველეს სამეფოში და ეს იყო ახალი სტილი. პირამიდის სიმაღლე 42-45 მ შეიძლება ყოფილიყო, ახლა 20 მეტრია, ხოლო მისი ფუძის ფართობი 83 X 83 მ.
ჩასასვენებელი ოთახი გამოკვეთლია კლდეში პირამიდასთან. კიბეს მივყავართ გალერეასთან რომელიც გადის ჩრდილო-აღმოსავლეთთ. პირამიდის გარეთ ჩრდილო-აღმოსავლეთით კლდეში გამოკვეთილია კორიდორი 32 საცავით. ახლა ამ პირამიდისაგან შემორჩენილია ერთ სვეტი რომლის სიმაღლე 20 მეტრია, იგი მთლიანად ქვიშსაგან არის დაფარული.
უნდა აღინიშნოს, რომ თითქმის არაფერია ცნობილი ხაბას მმართველობის შესახებ, მაგრამ აშკარად ცნობილია ჩვენთვის რომ იყო მესამე დინასტიის მმართველი. ტურინის სამეფო სია მიუთითებს „დაკარგულ“ მმართველებზე. ხაბა ნახსენებია როგორც დაკარგული მმართველი თუმცა ცნობილი მკვლევრები თვლიან, რომ მისი არსებობის დოკუმენტები იმიტომ არ არსებობს რომ დაკარგულია პაპირუსზე დაწერილი ჩანაწერები.
სახელი ხაბა იწერებოდა იეროგლიფებით, რაც ნიშნავდა ხა - მზეს და ბა - ჩიტს.
ლიტერატურა
კატეგორია:ეგვიპტის მესამე დინასტიის ფარაონები
ოლაფ ტონი
thumb|right|267პქ| [[ევროპის საფეხბურთო ჩემპიონატი 1988|ევრო 88-ის თილისმა ბერნისთან ერთად. ]] ოლაფ ტონი (Olaf Thon; დ. 1 მაისი 1966, გელზენკირხენი, ჩრდ. რაინ-ვესტფალია, გფრ) — გერმანელი ფეხბურთელი. თამაშობდა მცველისა და ნახევარმცველის პოზიციაზე. 1986 წლის მსოფლიოს ვიცე-ჩემპიონი და 1990 წლის მსოფლიო ჩემპიონი გფრ-ს ეროვნული ნაკრების შემადგენლობაში. 1988 წლის დასავლეთ გერმანიის ევროპის ჩემპიონატისა და 1998 წლის საფრანგეთის მსოფლიო ჩემპიონატის მონაწილე.
სანაკრებო კარიერა
1984–1990 წლებში ჯერ გფრ-ს ეროვნული ნაკრების, ხოლო შემდეგ, 1992–1998 წლებში გერმანიის ეროვნული ნაკრების ღირსებას იცავს, რომელთა შემადგენლობაში საერთო ჯამში 52 შეხვედრას ატარებს და 3 ბურთი გააქვს.
ფინტინიცა
ფინტინიცა (Fîntîniţa) — სოფელი მოლდოვაში, დროკიის რაიონში. მდებარეობს ზღვის დონიდან 149 მეტრზე. 2004 წლის მონაცემებით, მოსახლეობა 1 397 ადამიანს შეადგენდა.
რესურსები ინტერნეტში
კატეგორია:დროკიის რაიონის სოფლები
ჩარლი და შოკოლადის ქარხანა (ფილმი)
ჩარლი და შოკოლადის ქარხანა (Charlie and the Chocolate Factory) — 2005 წლის ფენტეზის ჟანრის მუსიკალური ფილმი, რომლის რეჟისორია ტიმ ბარტონი, ხოლო სცენარის ავტორი — ჯონ აუგუსტი. ფილმი დაფუძნებულია როალდ დალის 1964 წლის ამავე სახელწოდების რომანზე. ვილი ვონკას როლს ჯონი დეპი ასრულებს, ხოლო ჩარლი ბაკეტის როლს — ფრედი ჰაიმორი. ფილმში ასევე მონაწილეობენ დევიდ კელი, ჰელენა ბონემ კარტერი, ნოა ტეილორი, მისი პაილი, ჯეიმზ ფოქსი, დიპ როი და კრისტოფერ ლი. სიუჟეტი ჩარლის შესახებაა, რომელიც ოთხ სხვა ბავშვთან ერთად იგებს ოქროს ბილეთს შოკოლადის ქარხნის დასათვალიერებლად.
„ჩარლი და შოკოლადის ქარხნის“ მეორე ეკრანიზაციის განვითარება (პირველი ფილმი „ვილი ვონკა და შოკოლადის ქარხანა“ 1971 წელს გადაიღეს) დაიწყო 1991 წელს, შედეგად კი Warner Bros.-მა დალს ფილმის წარმოების სრული უფლება მიანიჭა. ბარტონის პროექტში ჩართვამდე, ფილმზე მუშაობდნენ რეჟისორები — გერი როსი, რობ მინკოფი, მარტინ სკორსეზე, ტომ შედიაკი, ხოლო ვონკას როლის შესრულებისთვის განიხილავდნენ არაერთ მსახიობს, რომელთა შორის არიან ბილ მარი, ნიკოლას კეიჯი, ჯიმ კერი, მაიკლ კიტონი, ბრედ პიტი, უილ სმითი, ადამ სენდლერი და სხვები.
ბარტონმა დაიწყო თანამშრომლობა დეპთან და დენი ელფმანთან. „ჩარლი და შოკოლადის ქარხანა“ ბარტონის მიერ წარმოებული ფილმის „კოშმარი შობის წინ“ (The Nightmare Before Christmas) შემდეგ პირველი პროექტია, რომლის მუსიკაც ელფანმა დაწერილი სიმღერებითა და საკუთარი ხმით შექმნა. ფილმის გადაღებები მიმდინარეობდა 2004 წლის ივნისიდან დეკემბრამდე Pinewood Studios-ში, გაერთიანებულ სამეფოში. „ჩარლი და შოკოლადის ქარხანამ“ დადებითი კრიტიკული შეფასებები მიიღო და მიაღწია დიდ ფინანსურ წარმატებებს, მსოფლიოს მასშტაბით მისმა შემოსავალმა 475 მილიონ აშშ დოლარს შეადგინა.
სიუჟეტი
ჩარლი ბაკეტი და მისი ოჯახი ცხოვრობს სიღატაკეში ვონკას ქარხნის მახლობლად. კომპანიის მფლობელს, ვილი ვონკას ქარხანა დიდი ხანია დახურული აქვს მისი მეტოქეების მიერ განხორციელებული სამრეწველო შპიონაჟის გამო; შედეგად, ვონკამ მისი ყველა დაქირავებული მუშა გაათავისუფლა, მათ შორის ჩარლის ბაბუა ჯო. ამასობაში, ჩარლის მამა, მისტერ ბაკეტი კბილის პასტის მწარმოებელი ქარხნიდან გაათავისუფლეს, რადგან მისი ადგილი რობოტმა დაიკავა.
ერთ დღეს ვონკა განცხადებას აკეთებს შეჯიბრების შესახებ, რომლის მიხედვითაც ოქროს ბილეთები ხუთ შემთხვევით შერჩეულ ვონკას შოკოლადის შეფუთვაში მოათავსეს მთელი მსოფლიოს მასშტაბით, მათ შორის ტოკიოში (იაპონია), მარაქეშში (მოროკო) და ნიუ-იორკში. გამარჯვებულები დაათვალიერებენ ქარხანას და საჩუქრად მიიღებენ მთელი ცხოვრების სამყოფელ შოკოლადის მარაგს, ხოლო ბოლოს ერთ-ერთი მათგანი განსაკუთრებულ პრიზს მიიღებს. ვონკას გაყიდვები შედეგად მატულობს და პირველი ოთხი ბილეთი საკმაოდ სწრაფად არის ნაპოვნი. ბილეთის მფლობელები არიან ავგუსტუს გლუპი, გაუმაძღარი გერმანელი ბიჭი ქალაქ დიუსელდორფიდან (გერმანია); ვერუკა სოლტი, განებივრებული მდიდარი ინგლისელი გოგონა ბაკინგემშირიდან (ინგლისი); ვიოლეტ ბორეჟარი, ამპარტავანი საღეჭი რეზინების ღეჭვის ჩემპიონი ატლანტადან (ჯორჯია) და მაიკ ტივი, ჭირვეული ვიდეო თამაშებზე დამოკიდებული ბიჭი დენვერიდან (კოლორადო). ჩარლი ბილეთის პოვნას ორჯერ შეეცდება, თუმცა შოკოლადის ორივე ფილა ცარიელი აღმოჩნდება. როცა გაიგონებს, რომ ბოლო ბილეთი რუსეთში აღმოაჩინეს, ჩარლი ათ-დოლარიან კუპიურას იპოვის, რითაც მაღაზიაში ვონკას შოკოლადს იყიდის. სწორედ ამ მომენტში ირკვევა, რომ რუსული ბილეთი ყალბი იყო და ჩარლი ნამდვილ ბილეთს თავისი შოკოლადის შეკვრაში იპოვის. მას მაშინვე შესთავაზებენ ბილეთის გაცვლას, თუმცა გამყიდველი აფრთხილებს, რომ ის არაფრის ფასად არ დათმოს, რის შემდეგაც ჩარლი სახლში გაიქცევა. ჩარლი თავისი ოჯახის წევრებს უებნება, რომ ბილეთის ფულში გადაცვლა უნდა, რათა მათ ფინანსურად დაეხმაროს, თუმცა ბაბუა ჯორჯი მას აზრს შეაცვლევინებს და ეუბნება „მხოლოდ სულელი“ დათმობს ასეთ იშვიათ ოქროს ბილეთს „ისეთი უბრალო რამისთვის, როგორიც ფულია“. ჩარლი გადაწყვეტს, რომ ქარხნის დასათვალიერებლად ბაბუა ჯოსთან ერთად წავიდეს. ჩარლის და ბილეთის მფლობელ სხვა ბავშვებს ქარხნის გარეთ ვონკა ეგებება, შემდეგ კი მათ შიგნით შეიყვანს. ინდივიდუალური შინაგანი სისუსტეები ოთხ ბავშვს ცდუნებაში აგდებს და შედეგად დამთვალიერებელ გუნდს ეთიშებიან; რის პროცესშიც უმპა-ლუმპები (ლუმპალენდის მკვიდრნი) ყოველი მათგანის შესახებ მღერიან. ქარხნის დათვალიერების დროს მოგონებები ერთგვარ შთაბეჭდილებას გვიქმნის ვონკას პრობლემურ წარსულზე; მამამისი, გამოჩენილი დანტისტი სახელად უილბური ვონკას მკაცრად უკრძალავდა ტკბილეულობის მიღებას, რათა შეენარჩუნებინა კბილის სიჯანსაღე და აიძულებდა ძალიან არაკომფორტული ბრეკეტების ტარებას. კამფეტის მოპარვის შემდეგ, ვონკა მაშინვე ხდება ტკბილეულობაზე დამოკიდებული და ოცნებების ასასრულებლად სახლიდან გაიქცევა. გარკვეული დროის შემდეგ დაბრუნდება და აღმოაჩენს, რომ მამასისი და მისი სახლი გაქრა. დათვალიერების დასრულების შემდეგ, ოთხი გავარდნილი ბავშვი ქარხნიდან ისეთ მდგომარეობაში მყოფნი მიდიან, რაც მათი გათიშვის მიზეზს ასახავს; ჩარლი იგებს, რომ ვონკა პენსიაში გასვლამდე ქარხნის ჩასაბარებლად ღირსეულ მემკვიდრეს ეძებს. ვინაიდან ჩარლი ხუთი ბავშვიდან „ყველაზე ნაკლებად საძაგელია“, ვონკა მას ქარხანაში საცხოვრებლად და სამუშაოდ გადმოსვლას სთავაზობს იმ პირობით, რომ ოჯახი უკან უნდა მოიტოვოს. ჩარლი უარს ამბობს, რადგან ოჯახი მისთვის ყველაზე მნიშვნელოვანი რამაა. ბებია ჯორჯინა ამბობს, რომ სიტუაცია უკეთესობისკენ შეიცვლება.
ჩარლი და მისი ოჯახი რაღაც დროით ადრინდელ ცხოვრებას უბრუნდებიან, თუმცა ვონკა სასოწარკვეთაშია და შოკოლადს ძველებურად ვეღარ ამზადებს, შედეგად კი გაყიდვები იკლებს და კომპანია საფრთხეშია. ის რჩევისთვის ჩარლის მიმართავს, რომელიც მის გაუცხოებულ მამასთან შეხვედრას ურჩევს; ვონკა საბოლოოდ ხვდება, თუ რაოდენ მნიშვნელოვანია ოჯახი, ხოლო მამამისი საკუთარ შვილს ისეთს ღებულობს, როგორიცაა. ამის შემდეგ, ვონკა ჩარლის ქარხანას აძლევს და მის ოჯახთან ერთად ქარხანაში ცხოვრობს.
მსახიობები
<!--
შემუშავება
სიუჟეტის დასაწერად სკოტ ფრენკი 1999 წელს დაიქირავეს. ფრენკს, რომელიც ოსკარის ნომინაციაზე წარდგა ფილმისთვის „მხედველობის მიღმა“ (Out of Sight), სურდა ისეთი ფილმზე მუშაობა, რომლითაც მისი შვილები გაერთობოდნენ. მან, როგორც ენთუზიაზმით აღსავსე წიგნის ფანმა მიზნად დაისახა, რომ დალის შეხედულებისადმი იმაზე მეტი ერთგულება გამოეჩინა, ვიდრე 1971 წლის ფილმს გააჩნდა. ნიკოლას კეიჯს ვილი ვონკას როლისთვის განიხილავდნენ, თუმცა მან ფილმში მონაწილეობის მიღების ინტერესი დაკარგა. გერი როსმა ფილმის რეჟისორობისთვის კონტრაქტზე ხელი 2000 წლის თებერვალში მოაწერა, რის შემდეგაც ფრენკმა ფილმის სცენარის ორ მონახაზზე მუშაობა დაასრულა და როსთან ერთად პროექტი 2001 წლის სექტემბერში მიატოვა. Warner Bros.-ს და დალის ფრენკის დარჩენა სურდათ, მაგრამ მას ფილმებზე „განსხვავებული აზრი“ (Minority Report; 2002 წ.) და „მოთვალთვალე“ (The Lookout; 2007 წ.) მუშაობის ვალდებულება ჰქონდა დაკისრებული და პრობლემები ჰქონდა განრიგის შეთავსებასთან. -->
პრიკველი
2021 წლის იანვარში განაცხადეს, რომ ფილმის გაგრძელება, სახელწოდებით „ვონკა“, შემუშავების პროცესშია, ხოლო მისი გამოსვლა 2023 წლის 17 მარტს იგეგმება. აღსანიშნავია, რომ მთავარ როლს დეპი არ შეასრულებს და მის ნაცვლად განიხილებიან მსახიობები: ტომ ჰოლანდი, ტიმოთი შალამე, ბენ უიშოუ, ასა ბატერფილდი, დევ პატელი და თავად ფრედი ჰაიმორი, რომელმაც ორიგინალ ფილმში ჩარლი ბაკეტის როლი შეასრულა.
სქოლიო
კატეგორია:ვილი ვონკა კატეგორია:2005 წლის ფილმები კატეგორია:2000-იანი წლების საბავშვო ფილმები კატეგორია:2000-იანი წლების ფენტეზი კომედიური ფილმები კატეგორია:ამერიკული საბავშვო კომედიური ფილმები კატეგორია:ამერიკული საბავშვო ფენტეზი ფილმები კატეგორია:ამერიკული კომედიური ფენტეზი ფილმები კატეგორია:ამერიკული ფილმები კატეგორია:ბრიტანული საბავშვო კომედიური ფილმები კატეგორია:ბრიტანული საბავშვო ფენტეზი ფილმები კატეგორია:ბრიტანული ფილმები კატეგორია:ინგლისურენოვანი ფილმები კატეგორია:ფილმები ბავშვების შესახებ კატეგორია:ფილმები შოკოლადის შესახებ კატეგორია:ბრიტანულ რომანებზე დაფუძნებული ფილმები კატეგორია:საბავშვო წიგნებზე დაფუძნებული ფილმები კატეგორია:როალდ დალის ნამუშევრებზე დაფუძნებული ფილმები კატეგორია:ტიმ ბარტონის ფილმები კატეგორია:ფილმები ქარხნის შესახებ კატეგორია:Pinewood Studios-ის ფილმები კატეგორია:გერმანიაში გადაღებული ფილმები კატეგორია:ჰერტფორდშირში გადაღებული ფილმები კატეგორია:ლონდონში გადაღებული ფილმები კატეგორია:ტორონტოში გადაღებული ფილმები კატეგორია:იემენში გადაღებული ფილმები კატეგორია:Plan B Entertainment-ის ფილმები კატეგორია:Village Roadshow Pictures-ის ფილმები კატეგორია:Warner Bros.-ის ფილმები კატეგორია:2005 წლის კომედიური ფილმები
ჰაქსოუს გმირი
ჰაქსოუს გმირი (ინგლ. Hacksaw Ridge) — 2016 წლის ბიოგრაფიული საომარი ფილმი, რომლის რეჟისორია მელ გიბსონი და სცენარის ავტორი: ენდრიუ ნაიტი და რობერტ შენკკანი. ფილმი დაფუძნებულია 2004 წლის დოკუმენტურ ფილმზე „კეთილსინდისიერი მოწინააღმდეგე". ფილმში მოქმედება მეორე მსოფლიო ომის დროს მიმდინარეობს, მთავარი გმირი კი - დესმონდ დოსია, ამერიკელი პაციფისტი საბრძოლო ექიმი, რომელმაც, როგორც მეშვიდე დღის ადვენტისტმა ქრისტიანმა, უარი თქვა ნებისმიერი სახის იარაღის ან ცეცხლსასროლი იარაღის ტარებაზე ან გამოყენებაზე. დოსი გახდა პირველი კეთილსინდისიერი მებრძოლი, რომელსაც ღირსების მედალი მიენიჭა ოკინავას ბრძოლის დროს გამოჩენილი სიმამაცისთვის. მთავარი პრესონაჟის, დოსის როლს ენდრიუ გარფილდი ასრულებს. მეორეხარისხოვან როლებშია: სემ უორტინგტონი, ლუკ ბრეისი, ტერეზა პალმერი, ჰუგო უივინგი, რეიჩელ გრიფიტსი და ვინს ვონი.
ფილმი გამოვიდა შეერთებულ შტატებში 2016 წლის 4 ნოემბერს და მსოფლიოს მასშტაბით 180.4 მილიონი აშშ დოლარი გამოიმუშავა. კრიტიკოსებმა ფილმი მოიწონეს და განსაკუთრებულად შეაქეს გიბსონის რეჟისურა და გარფილდის შესრულება. ჰაქსოუს გმირი ამერიკის კინო ინსტიტუტმა აირჩია, როგორც წლის საუკეთესო ფილმების ათეულში შემავალი ფილმი. მას მიღებული აქვს მრავალი ჯილდო და ნომინაცია. ფილმმა მიიღო ოსკარის ექვსი ნომინაცია ოსკარის 89-ე დაჯილდოებაზე, მათ შორის საუკეთესო სურათის, საუკეთესო რეჟისორი, საუკეთესო მსახიობი კაცის (გარფილდი) და საუკეთესო ხმის მონტაჟისთვის. მან მოიგო პრიზები საუკეთესო ხმის მიქსისა და საუკეთესო ფილმის მონტაჟის ნომინაციებში. ფილმმა ასევე მიიღო ოქროს გლობუსის ნომინაციები საუკეთესო ფილმისთვის, საუკეთესო რეჟისორისა და საუკეთესო მსახიობი კაცისთვის, და 12 AACTA ჯილდოს ნომინაცია, რომელთაგან უმრავლესობაში გაიმარჯვა (მათ შორის: საუკეთესო ფილმი, საუკეთესო რეჟისორი, საუკეთესო ორიგინალური სცენარი, გარფილდი, როგორც საუკეთესო მსახიობი და უოვინგი, როგორც საუკეთესო მეორეხარისხოვანი როლის შემსრულებელი მსახიობი).
განვითარება
ჰაქსოუს გმირი 14 წლის განმავლობაში მზადდებოდა. მრავალი პროდიუსერი ათწლეულების განმავლობაში ცდილობდა დოსის მოთხრობის გადაღებას, მათ შორის იყო ომის გმირი აუდი მერფი და ჰალ უოლისი.
2001 წელს, მას შემდეგ, რაც საბოლოოდ დარწმუნდა დოსი, რომ მის შესანიშნავ ცხოვრებაზე ფილმის გადაღება სწორი საქმე იყო, სცენარისტმა / პროდიუსერმა გრეგორი კროსბიმ ( ბინგ კროსბის შვილიშვილი) დაწერა მცირე სცენარი და პროექტი მიუტანა პერმუტის პრეზენტაციების კინოპროდიუსერ დევიდ პერმუტს, რამაც საბოლოოდ ფილმის დაფინანსება გამოიწვია.
2004 წელს რეჟისორმა ტერი ბენედიქტმა მოიპოვა უფლებები დოსის შესახებ დოკუმენტური ფილმის გადაღებაზე, საფუძვლად კი დოკუმენტური ფილმი, კეთილსინდისიერი მოწინააღმდეგე დაედო. დოსი გარდაიცვალა 2006 წელს, რის შემდეგაც პროდიუსერმა ბილ მექანიკმა შეიძინა და შემდეგ მიჰყიდა უფლებები Walden Media- ს, რომელმაც შექმნა პროექტი დევიდ პერმუტთან ერთად. გრეგორი კროსბი და სტივ ლონგი ფილმის თანაპროდიუსერები იყვნენ.
სცენარის შექმნა
რობერტ შენკკანმა შეადგინა თავდაპირველი სცენარი ხოლო რანდალ უოლესმა, რომელიც ადრე ფილმის თანარეჟისორი იყო, სცენარი გადაწერა. ენდრიუ ნაითმა სცენარი დაარედაქტირა.
მთავარი გადაღებები
ფილმის ძირითადი გადაღებები დაიწყო 2015 წლის 29 სექტემბერს, და გაგრძელდა 59 დღე, დასრულდა იმავე წლის დეკემბერში. გადაღებები მთლიანად ავსტრალიაში მიმდინარეობდა. გადაღებები ძირითადად ახალ სამხრეთ უელსის შტატში მიმდინარეობდა - რიჩმონდში, ბრინჯელი, და ორანის პარკი.
პოსტ-წარმოება
კევინ ო'კონელმა, რომელმაც ამ ფილმში პირველი ოსკარის პრემია მოიპოვა ხმის მიქსის ნომინაციაში (21 ნომინაციის შემდეგ), აღნიშნა, რომ ბიუჯეტის შეზღუდვებმა აიძულა გამოეყენებინა საარქივო ხმები, რათა კარგად აღებეჭდა მეორე მსოფლიო ომის დროინდელი იარაღის შესაბამისი ხმა.
სქოლიო
კატეგორია:BAFTA-ს გამარჯვებულები (ფილმები) კატეგორია:Icon Productions-ის ფილმები კატეგორია:მელ გიბსონის ფილმები კატეგორია:რეალურ მოვლენებზე დაფუძნებული დრამატული ფილმები კატეგორია:Cross Creek Picture-ის ფილმები კატეგორია:ავსტრალიური ფილმები კატეგორია:ამერიკული ფილმები კატეგორია:ამერიკული ბიოგრაფიული დრამატული ფილმები კატეგორია:ინგლისურენოვანი ფილმები კატეგორია:2016 წლის ფილმები
ფლორიდა (ურუგვაი)
ფლორიდა (Florida) — ქალაქი ურუგვაიში. ფლორიდის დეპარტამენტის ადმინისტრაციული ცენტრი.
ქალაქი დაარსდა 1809 წელს თანამედროვე სახელწოდებით. 1894 წელს მიიღო ქალაქის სტატუსი. 1825 წელს ქალაქში გაიმართა ასამბლეის სხდომა, სადაც პორტუგალიისა და ბრაზილიის იმპერიისაგან პროვინციის დამოუკიდებლობა გამოაცხადეს.
სქოლიო
კატეგორია:ურუგვაის ქალაქები
ეიინი
ეიინი (Əyin) — სოფელი აზერბაიჯანში, გუბადლის რაიონში.
რესურსები ინტერნეტში
კატეგორია:გუბადლის რაიონის სოფლები
მოლიბდენის დიბრომიდი
სინთეზი
მოლიბდენის დიბრომიდი მიიღება მოლიბდენ (II)-ის ქლორიდის ლითიუმის ბრომიდთან რეაქციით.
სქოლიო
კატეგორია:მოლიბდენი კატეგორია:ბრომიდები კატეგორია:არაორგანული ნივთიერებები
თაღლი
სქოლიო
კატეგორია:ზანგილანის რაიონის სოფლები
დავით ირემაძე
დავით ირემაძე (დ. უცნობია) — ქართველი სპორტსმენი (მკლავჭიდი). შშმ პირთა შორის ევროპის ჩემპიონატის ვერცხლის მედლის მფლობელი (2017, კატოვიცე, პოლონეთი). შეზღუდულ შესაძლებლობათა მქონე პირთა შორის მსოფლიო ჩემპიონატის ვერცხლის მედლის პრიზიორი (2017, ბუდაპეშტი, უნგრეთი).
რესურსები ინტერნეტში
კატეგორია:პიროვნებები გაურკვეველი დაბადების თარიღით კატეგორია:ქართველი მკლავჭიდელები
ცირა (სოფელი)
ცირა  (Ţîra) — სოფელი მოლდოვაში, ფლორეშტის რაიონში. მდებარეობს ზღვის დონიდან 98 მეტრზე. 2004 წლის მონაცემებით, მოსახლეობა 261 ადამიანს შეადგენდა.
რესურსები ინტერნეტში
კატეგორია:ფლორეშტის რაიონის სოფლები
Feel the Misery
Feel the Misery — ბრიტანული მეტალ-ჯგუფის My Dying Bride-ის მე-12 სტუდიური ალბომი, გამოშვებული 2015 წლის 18 სექტემბერს ლეიბლზე Peaceville.
ჯეიმი ფოქსი
ჯეიმი ფოქსი (დ.13 დეკემბერი, 1967) — ამერიკელი მსახიობი, კომიკოსი, მუსიკოსი, რადიოწამყვანი. არის ოსკარის, ოქროს გლობუსის BAFTA-სა და გრემის ჯილდოების ლაურეატი. გამოშვებული აქვს ოთი მუსიკალური ალბომი.
რესურსები ინტერნეტში
კატეგორია:დაბადებული 1967 კატეგორია:დაბადებული 13 დეკემბერი კატეგორია:XX საუკუნის ამერიკელი მამაკაცი მსახიობები კატეგორია:XXI საუკუნის ამერიკელი მამაკაცი მსახიობები კატეგორია:XX საუკუნის ამერიკელი კომიკოსები კატეგორია:XXI საუკუნის ამერიკელი კომიკოსები კატეგორია:აფრო-ამერიკელი მამაკაცი მსახიობები კატეგორია:აფრო-ამერიკელი მამაკაცი რეპერები კატეგორია:აფრო-ამერიკელი მამაკაცი მომღერლები კატეგორია:ამერიკელი ჰიპ-ჰოპ შემსრულებლები კატეგორია:ამერიკელი მამაკაცი კინომსახიობები კატეგორია:ამერიკელი მამაკაცი ტელემსახიობები კატეგორია:გრემის ჯილდოს მფლობელები კატეგორია:RCA Records-ის შემსრულებლები კატეგორია:XXI საუკუნის ამერიკელი რეპერები
ფილიპ მექსესი
ფილიპ მექსესი (Philippe Mexès; დ. 30 მარტი, 1982, ტულუზა, საფრანგეთი) — ფრანგი ფეხბურთელი. ამპლუით მცველი, თამაშობს მილანში.
კატეგორია:ფრანგი ფეხბურთელები კატეგორია:დაბადებული 1982 კატეგორია:დაბადებული 30 მარტი
= საკლუბო კარიერა =
ოსერი
მექსესმა საფეხბურთო კარიერა დაიწყო ოსერის შემადგენლობაში 12 წლის ასაკში. ძირითად გუნდში ის 1999 წელს გამოჩნდა და 2004 წლამდე ასპარეზობდა.
რომა
2004 წელს მექსესმა გააფორმა კონტრაქტი რომა (საფეხბურთო კლუბი)-სთან სადაც 7 წელი თამაშობდა.
მილანი
2011 წელს ადრიანო გალიანიმ განაცხადა რომ მექსესი ითამაშებდა მილანში ცოტა ხნის შემდეგ ტრანსფერი დადასტურდა, მექსესმა 5 ნომრიანი მაისური აიღო რითაც აქამდე რომაში ასპარეზობდა თავდაპირველად იგი მოიაზრებოდა როგორც ალესანდრო ნესტას ან ტიაგო სილვას შემცვლელი.
2012 წელს როდესაც ორივე ფეხბურთელმა მილანი დატობა მექსესს ძირითადში თავის გამოჩენის შანსიც მიეცა.
ეივაზლი (გუბადლი)
ეივაზლი (Eyvazlı) — სოფელი აზერბაიჯანში, გუბადლის რაიონში.
რესურსები ინტერნეტში
კატეგორია:გუბადლის რაიონის სოფლები
კურიმანის რაიონი
კურიმანის რაიონი (Distrito de Curimaná) — რაიონი პერუში, უკაიალის რეგიონის პადრე-აბადის პროვინციაში. მდებარეობს ზღვის დონიდან 287 მეტრზე. 2007 წლის მონაცემებით, მოსახლეობა 22 933 ადამიანს შეადგენდა, სიმჭიდროვე 4.9 ადამიანი კმ²-ზე. ფართობი 4 663 კმ²-ია.
არაგვის ხევსურეთი
არაგვის ხევსურეთი, პირაქეთა ხევსურეთი — ხევსურეთის კავკასიონის სამხრეთით მდებარე ტერიტორია. განთავსებულია ხევსურეთის არაგვის ხეობაში. ზოგადად არაგვის ხევსურეთს ჰქვია საკუთრივ ხევსურეთი ხოლო, პირიქითა ხევსურეთს ხევსურები არხოტიონს და არდოტიონს ეძახიან. დღესდღეობით ახოტიონიც და არდოტიონიც ხევსურეთად მოიაზრება.
ადგილმდებარეობა
არაგვის ხევსურეთს ჩრდილოეთიდან საზღვრავს კავკასიონის ქედი და არხოტიონი, აღმოსავლეთიდან არდოტიონი და ფშავი, დასავლეთიდან ხევი, სამხრეთიდან ფშავი და მთიულეთი.
თემები
პირაქეთა, ანუ ბუდე ხევსურეთში იყო ხუთი თემი: არაგვის ხეობის თემი, ლიქოკის ხეობის თემი, ბისო, გორშეღმის თემი, წყალსიქითის ხეობა.
სქოლიო
-
ნუგზარ წიკლაური
დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფილოლოგიის ფაკულტეტი. 2008-2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2012-2016 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“.
სქოლიო
კატეგორია:დაბადებული 4 აგვისტო კატეგორია:დაბადებული 1968 კატეგორია:საქართველოს VII მოწვევის პარლამენტის წევრები კატეგორია:საქართველოს VIII მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:თბილისში დაბადებულები კატეგორია:ქართველი ფილოლოგები ნუგზარ
მინასი (ურუგვაი)
მინასი (Minas) — ქალაქი ურუგვაიში. ლავალიეხას დეპარტამენტის ადმინისტრაციული ცენტრი.
ქალაქი დაარსდა 1783 წელს თანამედროვე სახელწოდებით. 1888 წელს მიიღო ქალაქის სტატუსი.
თუთიის ოქსიდი
თუთიის ჟანგი ან თუთიის ოქსიდი ქიმიური ნივთიერება ფორმულით ZnO, არის უფერო კრისტალები; სიმკვრივე 5700 კგ/მ³. გავარვარებისას ყვითლდება, არ დნება, 1800ºC-ზე უფრო მაღალი ტემპერატურისას აქროლდება. წყალში არ იხსნება. ამფოტერულია — იხსნება როგორც მჟავებში (წარმოქმნის შესაბამის მარილებს), ისე ტუტეებსა და ამიაკის წყალხსნარშიც. ბუნებაში გვხვდება მინერალ ცინკიტის სახით. თუთიის ჟანგს მრეწველობაში იღებენ თუთიის ორთქლის წვით. თუთიის ჟანგს იყენებენ რეზინისა და ქიმიურ მრეწველობაში, საღებავების წარმოებაში, პარფიუმერიაში, კოსმეტიკაში, მედიცინაში და სხვა.
ლიტერატურა
კატეგორია:ოქსიდები
გაბანი
მდებარეობს მდინარე ჭოროხის მარცხენა სამაპიროზე, მთის ფერდობის დასაწყისშივე, სოფელთან დამაკავშირებელი ხიდის ჩრდილო-დასავლეთით, 50 მეტრში, ადგილს გაბანი ეწოდება. მომცრო ზომის (8,4 x 6,4 მ) ბაზილიკური ეკლესია საინტერესო ხუროთმოძღვრული ნიმუშია.
ჩაქცეული აქვს კამარა და კედლები მეტნაკლებად კარგად არის შემორჩენილი. ნაგებია რიყის ქვით, არქიტექტურული ფორმების გამოყვანისთვის ნახმარია შირიმის ქვაც.
ლიტერატურა
კატეგორია:ქართული ეკლესია-მონასტრები ტაო-კლარჯეთში
ფარჯანი
ფარჯანი (Fərcan) — სოფელი აზერბაიჯანში, გუბადლის რაიონში.
რესურსები ინტერნეტში
კატეგორია:გუბადლის რაიონის სოფლები
კოშერნიცა (ფლორეშტის რაიონი)
კოშერნიცა (Coşerniţa) — სოფელი მოლდოვაში, ფლორეშტის რაიონში. მდებარეობს ზღვის დონიდან 258 მეტრზე. 2004 წლის მონაცემებით, მოსახლეობა 1 859 ადამიანს შეადგენდა.
რესურსები ინტერნეტში
კატეგორია:ფლორეშტის რაიონის სოფლები
ძელი-ცხოველი
ძელი-ცხოველი (Mazımçay kilsəsi) — მცირე ზომის ქართული მართლმადიდებლური ტაძარი საინგილოში, მდინარე მაწიმისწყლის ხეობაშიმარცხენა ნაპირზე, სოფელ მაწიმის ქვემოთ, ამჟამინდელი აზერბაიჯანის ბელაქანის რაიონის ტერიტორიაზე. მახლობლადაა სოფელი მაზიმჩაი.
სახელწოდება „ძელი-ცხოველი“ უძველესი დროიდან მომდინარეობს (IV-V სს.) და იგი ისეთივე ეტიმოლოგიისა და შინაარსისაა, როგორც „სვეტიცხოველი“. სვეტსა და ძელს აქ ერთნაირი მნიშვნელობა აქვთ მინიჭებული. ტერმინი „ძელის ეკლესია“ შედრებით გვიანი უნდა იყოს.
აღნიშნული ქვის ეკლესიის სახელწოდება ძელი-ცხოველი, ანუ ძელის ეკლესია, მის ადგილზე ხისგან აგებულ ადრინდელ ეკლესიის არსებობაზე მეტყველებს. ზეპირი გადმოცემებიდანაც ირკვევა, რომ ძველად დღევანდელი ქვის ეკლესიის ადგილზე ხისგან აგებული ეკლესია მდგარა, რომელიც, ალბათ, მტრის შემოსევის დროს დამწვარა. ადგილობრივ მცხოვრებთა გადმოცემით, ძელი-ცხოველის შემოგარენში 50-70 სმ. სიღრმიდან მიწის თხრისას ყველგან ნახშირი და ნაცარი ამოდიოდა, რაც ნახანძრალი ადგილის არსებობაზე მიუთითებს.
ძელი-ცხოველის ეკლესიის მშენებლობის ზუსტი თარიღის დადგენა მეტად გაძნელებულია, ვინაიდან თვით ძეგლზე ეპიგრაფიკის არავითარი ნიშანი არ მოიპოვება და არც მისი თავგადასავლის ისტორიას შემოუნახავს რაიმე ხელმოსაკიდი საბუთი. ასეთი ტიპის მცირე მოცულობის ეკლესიები საქართველოში გავრცელებული იყო ქრისტიანობის სახელმწიფო სარწმუნოებად აღიარების დროიდან, ვიდრე XIX საუკუნის მეორე ნახევრამდე.
სამშენებლო ტექნიკის მიხედვით ძელი-ცხოვლის ეკლესიის თარიღად ვარაუდობენ XIV-XV საუკუნეებს.
ხალხური გადმოცემით, უკანასკნელად ძელი-ცხოველი აღდგენილ და განახლებულ იქნა ინგილოების მეორედ გაქრისტიანების პერიოდში, რაც XIX საუკუნის პირველი ნახევრის მიწურულს ემთხვევა.
რესურსები ინტერნეტში
კატეგორია:ქართული ეკლესია-მონასტრები აზერბაიჯანში კატეგორია:ქართული არქიტექტურული ძეგლები საზღვარგარეთ
ირასოლის რაიონი
ირასოლის რაიონი (Distrito de Irazola) — რაიონი პერუში, უკაიალის რეგიონის პადრე-აბადის პროვინციაში. მდებარეობს ზღვის დონიდან 212 მეტრზე. 2007 წლის მონაცემებით, მოსახლეობა 16 192 ადამიანს შეადგენდა, სიმჭიდროვე 8.1 ადამიანი კმ²-ზე. ფართობი 2 006 კმ²-ია.
რესურსები ინტერნეტში
კატეგორია:უკაიალის რეგიონის რაიონები კატეგორია:პადრე-აბადის პროვინციის რაიონები
ლევიათანი (2014 წლის ფილმი)
ლევიათანი (Левиафан) — 2014 წლის რუსული დრამატული ფილმი. ფილმმა მიიღო ოქროს გლობუსი საუკეთესო უცხოენოვანი ფილმისთვის.
სიუჟეტი
რუსეთის ერთ-ერთ ზღვისპირა ქალაქში მცხოვრები კოლია იბრძვის ქალაქის კორუმპირებული მერის წინააღმდეგ. მერი კოლიას მშობლიური სახლითა და მისი მიმდებარე ტერიტორიის ხელში ჩაგდებითაა დაინტერესებული.
რესურსები ინტერნეტში
კატეგორია:2014 წლის რუსული ფილმები კატეგორია:რუსულენოვანი ფილმები კატეგორია:2014 წლის ფილმები კატეგორია:ფილმები რელიგიის შესახებ კატეგორია:დრამატული ფილმები
წეროები (ფილმი)
„წეროები“ (Storks) — ამერიკული სრულმეტრაჟიანი ანიმაციური ფილმი. Warner Animation Group-სა და კინოგაერთიანება Warner Bros. Pictures-ის ერთობლივი ნაწარმოები. პრემიერა 2016 წლის 17 სექტემბერი გაიმართა. რეჟისორი — ნიკოლოზ სტოლერი და დუგ სვიტლენდი.
სქოლიო
კატეგორია:ამერიკული ფილმები კატეგორია:ამერიკული ანიმაციური ფილმები კატეგორია:Warner Bros.-ის ფილმები
პეტრიწონის მონასტრის ტიპიკონი
პეტრიწონის მონასტრის ტიპიკონი — პეტრიწონის მონასტრის წესდება შექმნილი გრიგოლ ბაკურიანის ძის დაკვეთით ქართულ და ბერძნულ ენებზე 1083 წლის დეკემბერში.
ისტორია
ბიზანტიის იმპერიის დასავლეთის ამირსპასალარმა სევასტოსმა გრიგოლ ბაკურიანის-ძემ თავის აშენებულ მონასტერს წესდება (ტიპიკონი) დაუწერა ქართულად და ბერძნულად. მან ბერძნული ტექსტი ორ ცალად გააკეთებინა, რომელთაგანაც ერთი პეტრიწონის მონასტერში დარჩა, მეორე კი — კონსტანტინოპოლის წმ. პანაგიის ტაძრის წიგნსაცავში ინახებოდა. სამივე ცალს (ერთს ქართულს და ორს ბერძნულს) თვითონ გრიგოლმა მოაწერა ხელი, ხოლო ბერძნულ ცალებზე აგრეთვე მოაწერინა ხელი იერუსალიმის პატრიარქ ეფთვიმეს, რომელიც სტუმრად იყო მასთან ფილიპოპოლის პრასტინში.
XIX საუკუნეში, როცა ბულგარეთი განთავისუფლდა თურქთა ბატონობისაგან და დაისვა საკითხი, თუ ვის ხელში უნდა გადასულიყო პეტრიწონის მონასტერი, სადაც ქართველების ნაცვლად, წინააღმდეგ მისი დამაარსებლის სურვილისა, ბოლო ხნის მანძილზე მართავდნენ ბერძნები. აღნიშნული ტიპიკონის დაკარგვას უკავშირებენ იმ ფაქტს, რომ ტიპიკონში დაცული ანდრძი (პეტრიწონის მონასტერში არ უნდა მიეღოთ ბერძენი ბერი სამსახუროდ) იქნებოდა გარანტი იმისა, რომ მონასტერი დაბრუნებოდა ქართულ მხარეს.
ვიდრე ხელნაწერები ჯერ კიდევ პეტრიწონში იყო, გ. მუსეოსს, რომელსაც აინტერესებდა გრიგოლ ბაკურიანის-ძის ცხოვრება და მოღვაწეობა, აჩვენეს მხოლოდ ახალბერძნულად XVIII საუკუნეში ნათარგმნი ტექსტი, რის საფუძველზე 1888 წელს მკვლევარი იძულებული იყო ტექსტი გამოეცა ამ ახალი თარგმნის მიხედვით.
შემდეგ ბუქარესტის ხელნაწერთა ერთ კოლექციაში აღმოჩნდა ძველი ტექსტიდან XVIII საუკუნეში გაკეთებული პირი, რომელიც 1904 წელს გამოსცა ლუი პეტიტმა (Louis Petit), რომლის შემდეგაც პეტრიწონის ტიპიკონი გახდა ყოველმხრივი შესწავლის საგანი.
1936 წელს სოფიაში ყოფნისას სოფიის ხელნაწერი უნახავს გრიგოლ ფერაძეს, რომელიც მაშინ ვარშავის უნივერსიტეტში მოღვაწეობდა, მისთვის ძნელი არ იყო დაედგინა, რომ მის წინაშე პეტრიწონის მონასტრის ტიპიკონი იყო.
პეტრიწონის ტიპიკონის ასლები
ქართული ტიპიკონის დედანმა ჩვენამდე ვერ მოაღწია. ის, როგორც ირკვევა, დაზიანებული იყო ჯერ კიდევ XIII საუკუნეში. ჩვენამდე მოაღწია ქართული ტიპიკონის ორმა ასლმა: ერთი გადაწერილი დედნიდან XIII საუკუნეში და აღმოჩენილი კუნძულ ხიოსზე, ხოლო მეორე ბულგარეთის ნაციონალურ ბიბლიოთეკაში შენახული XIX საუკუნეში შექმნილი ე. წ. „სოფიის“ ხელნაწერი. ასევე ჩვენამდე ვერ მოაღწია ვერც ბერძნულმა დედნის პირებმა. როგორც პეტრიწონის მონასტერში, ასევე კონსტანტინოპოლში დაცულმა. ბერძნული პირებიდან შემოგვრჩა მხოლოდ XIII საუკუნის ასლი და 1782 წელს ამავე ასლის ახალბერძნული თარგმანი, დაცული კუნძულ ხიოსის კორაისის ბიბლიოთეკაში.
ხიოსის ხელნაწერები
საბერძნეთში, ხიოსის კუნძულზე, კორაისის სახელობის ბიბლიოთეკაში, დაცულია მე-13 საუკუნეში გადაწერილი ქართულ-ბერძნული ხელნაწერი № 1598, რომელიც შეიცავს პეტრიწონის ქართველთა მონასტრის ტიპიკონს ორ ენაზე: ქართულად და ბერძნულად. ხელნაწერში ჯერ ქართული ტექსტია მოთავსებული (გვ. 1-145) და შემდეგ ბერძნული (გვ. 147-298). საბიბლიოთეკო ბარათზე მიწერილია: „მისი უდიდებულესობის დომესტიკოს გრიგოლ ბაკურიანის მიერ აშენებულ პეტიწონის ყოვლადწმინდა ღვთისმშობლის სახელობის მონასტერში, დაწერილია სომხურ და ბერძნულ ენაზე“. ცხადია მინაწერში შეცდომაა, რადგანაც ტექსტი ქართულ და ბერძნულ და არა სომხურ და ბერძნულ ენებზეა შესრულებული. ხელნაწერი 1888 წლამდე პეტრიწონის მონასტერში იყო დაცული. შემდეგ იგი ბერძენთა ეროვნული განმათავისუფლებელი მოძრაობის მეთაურის კორაისის სახელობის ბიბლიოთეკისათვის გადაუციათ კუნძულ ხიოსზე, რომელიც ბალკანეთის ომებამდე (1912-13) ოსმალეთის ფარგლებში იყო, შემდეგ კი საბერძნეთს მიეკუთვნა.
აღნიშნული ხელნაწერის აღმოჩენისას ვარაუდობდნენ, რომ კუნძულ ხიოსზე დაცული ეგზემპლიარი წარმოადგენდა დედანს, მაგრამ მას შემდეგ რაც 1955-1957 წლებში ქართულ მხარეს გადაეცა ხელნაწერთა ფოტოფირები, შესაძლებელი გახდა ტექსტის სოფიის ხელნაწერთან შედარება. გამოირკვა, რომ ხიოსის ხელნაწერი არ იყო დედანი, არამედ მისი ასლი შესრულებული XIII საუკუნეში. ისიც გამოირკვა, რომ მას აკლია ცოტა და ტექსტი ბოლოში არეულად არის გადმოწერილი. ასლზე არაა შემორჩენილი, როგორც გრიგოლის, ისე პატრიარქ ეფთვიმეს ხელრთვა, რადგანაც ხელნაწერს აღნიშნული ბოლო ფურცელი აკლია.
კუნძულ ხიოსის კორაისის ბიბლიოთეკაში დაცულია 1782 წელს ახალ ბერძნულად ნათარგმნი პეტრიწონის ბერძნული ტექსტი. ეს ახალ-ბერძნული თარგმანი წინათ პეტრიწონში იყო დაცული და უთუოდ პეტრიწონული ტექსტიდან არის ნათარგმნი. აღნიშნული ხელნაწერიც დაცულია ხიოსის კუნძულის კორაისის სახელობის ბერძნულ აღორძინების ბიბლიოთეკაში (№ 1599). აღნიშნული ბერძნული ხელნაწერი 100 გვერდისაგან შედგება. საბიბლიოთეკო ბარათზე მიწერილია: „''ტიპიკონი (ასლი) ღვთისმშობლის ეკლესიაში, რომელიც გამოიფინა დასავლეთის დიდი დომესტიკოსის გრიგოლ ბაკურიანის იბერიელის მიერ დაწერილი ბერძნულ, ქართულ და სომხურ ენებზე. ასლი დაიწერა ალექსი კომნენოსის დაკვეთით ახალ ბერძნულად 1792 წელს''“.
სოფიის ხელნაწერი
ხელნაწერი შესრულებულია ქაღალდზე, ჩასმულია მკვიდრ ყდაში. ზომა 21 სმ X 16.5 სმ. პროფესორი ბ. ცონევის შედგენილს სოფიის სახელმწიფო წიგნთსაცავის „ხელნაწერებისა და ძველი ნაბეჭდი წიგნების აღწერილობაში“ ამ ხელნაწერის შესახებ იკითხება: „581 (167) ხელნაწერი წიგნი უცნობ ენაზე ახალი დროისა. გვერდების რაოდენობა 132,4. ნაწერი სომხურს ჰგავს, მაგრამ არ არის ასეთი. ბოლოს მოიპოვება რაღაც ტაბულის მსგავსი ქარტაზე, ჩასმულია მუყაოს ყდაში, მთელი“.
აღნიშნული ხელნაწერი ქართველმა მეცნიერებმა შეისწავლეს 1949 წელს ბიბლიოთეკის მიერ შესრულებულ მიკროფილმებიდან.
ხელნაწერს აქვს ორმაგი პაგინაცია, ძველი და ახალი. პირვანდელი პაგინაცია მელნითაა შესრულებული, ახალი — ფანქრით (ძველი პაგინაციის რიცხვები შიგნითა ანუ ყუის აშიებისაკენ აქვს, ახლისა კი — გარეთა აშიებისაკენ).
ძველი პაგინაციის მიხედვით ცხადია, რომ ხელნაწერს აკლია ორი ფურცელი (გვ. 43-46), რაც ტექსტის ვითარებიდანაც ჩანს. ამით უნდა იყოს გამოწვეული შემდეგ ხელახალი გადანომრვა გვერდებისა ფანქრით, რასაც შედეგად ის მოჰყოლია, რომ 42 გვერდის შემდეგ ფაქრით დანომრილი გვერდი მელნისას ოთხით ჩამორჩება: 43 (47), 115 (119), 130 (134). ასე რომ უნდა ყოფილიყო 134 გვერდი, ხოლო არის 130.
ამის გარდა, თავში აქვს ერთი ცარიელი ფურცელი, ბოლოში კი 12 ცარიელი, დაწერილი ფურცლები დახაზულია, დაუწერელი.
ბიბლიოთეკის ქონების წიგნში აღნიშნულია, რომ არ არის ცნობილი, ვინ მოიტანაო.
ბ. ცონევის მიერ მოხსენიებული ტაბულა, სხვა არაფერია თუ არა 1311 წელს პეტრიწონის ღვთისმშობლის ხატის ვერცხლის პერანგზე შესრულებული წარწერის ასლი. მინიატიურა|სოფიის ასლის ბოლო გვერდი ბულგარულ სამეცნიერო ლიტერატურაში მოიპოვება ცნობა, რომ სოფიის ხელნაწერი პეტრიწონის მონასტერში ყოფილა 1892 წლამდე, როცა მონასტერი ჯერ კიდევ ბერძნების ხელში იყო, რადგანაც მოსალოდნელი იყო, რომ მონასტერი ბულგარელებს დარჩებოდათ და ეშინოდათ, ვაი თუ ბერძნებმა იქიდან რაიმე გაიტაცონო, სახალხო განათლების სამინისტროს აუწერია მონასტრის ქონება და პლოვდივის გუბერნატორს მანოლოვს გადაუცია 1892 წელს სოფიის სახელმწიფო ბიბლიოთეკისათვის 28 ხელნაწერი და ძველი ნაბეჭდი წიგნი სიის მიხედვით. ეს სია დაუბეჭდავს ვ. იორდანოვს 1930 წელს და იქ 26 ნომრად აღნიშნული ყოფილა: „საეკლესიო-სომხური წიგნი, ცნობილი არ არის როდის დაიწერა“.
სოფიის ხელნაწერში, რომელიც ხიოსის ხელნაწერიდან არის გადაწერილი, გამოტოვილია სტრიქონები და დაშვებულია მრავალი შეცდომა. აკაკი შანიძის აზრით „პეტრიწონის მონასტრის წესდების გადმონაწერი, რომელზედაც აქ საუბარია, გადმოუღია ასო-ასოდ ქართული ენისა და მწერლობის უცოდინარ პირს“.
„ბევრგან აკლია შემოკლების ნიშნები (ქარაგმები). მოვიყვანდი მთელ სიას გადმომწერის შეცდომებისას, მაგრამ აბა რა აზრი აქვს, როცა ჩვენ ხელთ გვაქვს მისი დედანი! უნდა აღინიშნოს მხოლოდ, რომ ბევრი შეცდომა გაუსწორებია მ. თარხნიშვილს თავის გამოცემაში და მცდარი დაწერილობა სქოლიოში ჩაუტანია. ოღონდ მ. თარხნიშვილი ვერ მიმხვდარა (ან როგორ უნდა მიმხვდარიყო!) ერთ რასმე: დედნის 142 გვერდზე რომ მოთავსებულია იოვანე ახალციხელი მღვდლის მინაწერი, რომელიც დედანში — ხიოსის ხელნაწერში) სულ სხვა ხელითაა დაწერილი, ვიდრე მთელი ტექსტი, სოფიის ნუსხის გადმომწერს თავისი ხელით, ე. ი. იმავე მოხაზულობის ასოებით გადმოუღია, როგორც ტიპიკონის ტექსტი, ამიტომ სოფიის ხელნაწერში წაიშალა განსხვავება ტიპიკონის ტექსტის ასოებსა და ახალციხელი იოანე მღვდლის მინაწერის ასოებს შორის. აი ამას შეუყვანია შეცდომაში მ. თარხნიშვილი, რომელმაც დაასკვნა, რომ სოფიის ხელნაწერი 1702 წელს არის გადმოწერილი იოანე მარკოზის-შვილის მიერო. სოფიის ხელნაწერის ტექსტი, რომ ახალციხელ ქართველ მღვდელს გადმოეწერა, მას რა თქმა უნდა ასეთი შეცდომები არ მოუვიდოდა, რომლებიც შიგ მრავლად მოიპოვება.
...(ჩამოთვლილია შეცდომების ჩამონათვალი)...
აქედან ჩანს, თუ რამდენად სანდოა მ. თარხნიშვილის გამოცემა. მაგრამ მ. თარხნიშვილი მაინც მადლობის ღირსია, რადგან კარგი ხელნაწერი ვერ იშოვა და რა ექნა? რაც იშოვა, იმის მიხედვით გამოსცა ქართული ტექსტი და მისი ლათინური თარგმანი, რომელიც ქართულის შინაარსობრივ შეცდომებს იმეორებს“.
ბუქარესტის ხელნაწერი
ბუქარესტის ხელნაწერთა ერთ კოლექციაში აღმოჩნდა ძველი ტექსტიდან XVIII საუკუნეში გაკეთებული პირი, რომელიც 1904 წელს გამოსცა ლუი პეტიტმა. ბუქარესტული ხელნაწერი გადმოწერილია უთუოდ პეტრიწონის ცალიდან XVIII საუკუნეში. მაგრამ ამ ტექსტს აქა-იქ აკლია და თანაც შეცდომებითაა გადმოწერილი. ამიტომ ლ. პეტიტმა თავისი 1904 წლის გამოცემის ზოგიერთ ნაწილში გ. მუსეოსის გამოცემული ახალ ბერძნულად ნათარგმნი ტექსტი გამოიყენა. იქედანვე ამოიღო და დაბეჭდა ცნობა გრიგოლისა და ეფთვიმე პატრიარქის ხელის მოწერის შესახებაც.
კვიპროსის ხელნაწერი
როდესაც მეორე მსოფლიო ომი გათავდა და საქართველოდან 1921 წელს საფრანგეთში გატანილი სამუზეუმო ნივთები 1945 წელს საქართველოს დაუბრუნდა, ექვთიმე თაყაიშვილმა ჩამოიტანა ცნობა, რომ კვიპროსის ბერძენთა მონასტერში (სავარაუდოდ ქართულ „ღალიაში“) დაცული იყო პეტრიწონის ქართული ტიპიკონი, რომლის დასასაბუთებლად მას თან ჰქონდა გადმონაწერი შესრულებული ხელნაწერის ფოტოპირიდან, რომლებიც მას ვინმე „ინტელიგენტმა“ და „შეგნებულმა“ ბერძენმა მიაწოდა.
აკაკი შანიძის აზრით კვიპროსული ხელნაწერის ისტორია გამოგონილია და რეალურად არ არსებობს არანაირი პეტრიწონის ქართული ხელნაწერი კუნძულ კვიპროსზე. მეორე მსოფლიო ომის წინ, 1938 წლის 17 თებერვალს ათენის მეცნიერებათა აკადემიაში ისტორიკოსს კ. ამანტოსს მოხსენება წაუკითხავს გრიგოლ ბაკურიანის მონასტრის ხელნაწერების შესახებ და ეს მოხსენება შემდეგ დაუბეჭდავს. აკაკი შანიძის აზრით სწორედ ამის შემდეგ გაუგზავნეს ბერლინში ხელნაწერის პირველი გვერდის ფოტოსურათი, მაგრამ არ აცნობეს, თუ სად იყო ხელნაწერი შენახული და გზის ასაბნევად ხიოსის მაგივრად კვიპროსი მიუთითეს ბერლინელ ადრესატს. ე. თაყაიშვილმა ეს ფოტო რომ მიიღო საფრანგეთში, მან დაიჯერა რომ ის მართლა კვიპროსიდან იყო. აკ. შანიძე ასკვნის, რომ აღნიშნული ფოტოსურთზე ასახული ხელნაწერი ზუსტად იმეორებს ხიოსის სტრიქონთა რიგს და ასოების მოხაზულობას, შესაბამისად არანაირი „კვიპროსული“ ხელნაწერი არ არსებობს.
გრიგოლ ბაკურიანის-ძის ხელმოწერა
მთავარი რედაქციული განსხვავება ბერძნულსა და ქართულს ტექსტს შორის შემდეგია: ბერძნულში (მე-18 საუკუნის ახალ-ბერძნულად ნათარგმნში) ნათქვამია: ტიპიკონი ქართულისა და ბერძნულის გარდა სომხურადაც დაიწერა, ასევე სომხურად მოაწერა მონასტრის დამაარსებელმა გრიგოლ ბაკურიანის-ძემ მას ხელი. ქართულში (მე-13 საუკუნის გადანაწერში) კი ამისი მსგავსი ჩანაწერი არ მოიპოვება, არამედ ნათქვამია, რომ ტიპიკონები დაიწერა მხოლოდ ქართულ და ბერძნულ ენებზე.